ZAPISNIK

4. sjednice Vijeća Mjesnog odbora Dragonožec, održane 30. kolovoza 2021. u sjedištu Vijeća Mjesnog odbora Dragonožec, Donjodragonoška cesta 30, Dragonožec, s početkom u 19,00 sati.

NAZOČNI: 
Članovi Vijeća: Janko Horvat, Stjepan Cerovski (došao kod izglasavanja dnevnoga reda), Marijan Hrgović, Mirica Fanuko i Jure Pučko.
Stručni referent: Stjepan Tomislav Križanić

Predsjednik Vijeća Marijan Hrgović  pozdravlja nazočne otvara sjednicu, utvrđuje da je sjednici nazočno četiri člana Vijeća (4) – većina članova, te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa 3. sjednice Vijeća Mjesnog odbora Dragonožec.
Predsjednik Vijeća zatvara raspravu te daje na glasanje zapisnik sa 3. sjednice Vijeća Mjesnog odbora Dragonožec.
Jednoglasno (4 „za“), prihvaćen je zapisnik sa 3. sjednice.
Predsjednik otvara raspravu o dnevnome redu. Predlaže se dodatna točka dnevnoga reda Zahtjev građana za produženje cjevovoda u ulici Pecinov breg od križanja sa ulicom Latišće
Predsjednik Vijeća daje na glasanje dodatnu točku.
Jednoglasno (4„za“) je usvojena dodatna točka.
Predsjednik otvara raspravu o dnevnome redu sa nadopunom. Obzirom da se nitko nije javio predsjednik Vijeća daje na glasanje slijedeći dnevni red 
Jednoglasno (5„za“) je usvojen 
DNEVNI RED
1. Izgradnja škole u naselju Dragonožec - izvješće
2. Radovi na nogostupu u ulici Pod Stoborom – izvješće
3. Zahtjev građana za produženje cjevovoda, Pecinov breg - Latišće
4. Zahtjevi građana
5. Pitanja i prijedlozi

Ad. 1. – Izgradnja škole u naselju Dragonožec – izvješće


Marijan Hrgović otvara prvu točku dnevnoga reda, dao je izvještaj vezan uz trenutnu situaciju oko sanacije i izgradnje škole u naselju, problematici i samoj sigurnosti djece u objektu Mjesnog odbora Dragonožec. Dao je informaciju da će kroz nekoliko dana biti sastanak sa predstavnicima područne škole te da bi na tom sastanku predložio osnivanje radne grupe vezane uz izgradnju škole. 
U raspravi su sudjelovali svi članovi Vijeća Mjesnog odbora Dragonožec. 
Jure Pučko suglasan je da se formira odbor koji će raditi na problematici izgradnje škole.
Stjepan Cerovski slaže se sa formiranjem odbora u kojem bi bili predstavnici Vijeća Mjesnog odbora, Društvo naša djeca i roditelji djece koja pohađaju školu Dragonožec. kavu.
Marijan Hrgović zatvara raspravu i daje na glasanje prijedlog o formiranju radnog odbora
Jednoglasno (5„za“) je usvojen prijedlog vezan uz formiranje radnog odbora za izgradnju škole.

Ad. 2. – Radovi na nogostupu u ulici Pod Stoborom - izvješće

	Marijan Hrgović otvara drugu točku dnevnoga reda, daje informacije vezane uz izgradnju nogostupa, problematici izgradnje, daljnjim radovima koji se trebaju napraviti i nedostacima. 23. kolovoza 2021., u 11,00 sati održan je komisijski očevid vezan uz nogostup Pod Stoborom. Potrebno je napraviti slivnike, asfaltirati nogostup i to bi koštalo još 240.000,00 kuna Naime, razlika u cijeni je oko 80.000,00 kuna te bi cijena koštanja izgradnje nogostupa bila oko 600.000,00 kuna. Naglasio je da na očevid nisu donijeli troškovnik. Otvorio je raspravu u kojoj su sudjelovali svi članovi Vijeća Mjesnog odbora.
	Stjepan Cerovski imao je primjedbu na dostavljeni zapisnik sa komisijskog očevida, zanima ga zašto nisu napisali da je na očevidu bio prisutan predsjednik Vijeća Mjesnog odbora. Zanima ga zašto nisu donijeli troškovnik na očevid. Ponovo traži da troškovnici vezani uz radove na području Mjesnog odbora budu dostavljeni u Mjesni odbor.
	Marijan Hrgović zatvara raspravu te daje na glasanje slijedeći zaključak 
Jednoglasno (5 „za“) je usvojen

ZAKLJUČAK
o problematici izgradnje nogostupa Pod Stoborom

1. Vijeće Mjesnog odbora Dragonožec razmotrilo problematiku vezanu uz izgradnju nogostupa Pod Stoborom.

2. Vijeće Mjesnog odbora ponovno traži održavanje komisijskog očevida s izvođačem radova, nadzorom i Zagrebačkim cestama. Vijeće traži da se na sastanak donese troškovnik vezan uz radove na nogostupu u navedenoj ulici te da se utvrdi što po troškovniku nije napravljeno i koje su cijevi trebale biti postavljene.

3. Ovaj se zaključak dostavlja Vijeću Gradske četvrti Brezovica na postupanje. 


Ad. 3. - Zahtjev građana za produženje cjevovoda, Pecinov breg - Latišće


Marijan Hrgović  otvara treću točku dnevnoga reda, daje informacije vezane uz točku dnevnoga reda, otvara raspravu i daje riječ članu Vijeća Stjepanu Cerovskom koji je predložio navedenu točku dnevnoga reda.
Stjepan Cerovski objasnio je materijal vezan uz točku dnevnoga reda, objasnio je problematiku stanara vezanu uz vodu i priključak cjevovoda na ulicu Latišće. Predlaže da se cjevovod spoji na drugi cjevovod u Latišću, time bi se dobio kružni tok vode i više ne bi dolazilo do toga da je voda puna smeća i mulja. Naglasio je da je problem i u tlakovima koji nisu isti u jednom i drugom cjevovodu.
Nakon zatvaranje rasprave predsjednik Vijeća daje na glasanje slijedeći zaključak
Jednoglasno (5„za“) je usvojen 

ZAKLJUČAK
o zahtjevu građana za produženje cjevovoda Pecinov breg – Latišće
 
1. Vijeće Mjesnog odbora Dragonožec razmotrilo je zahtjev građana za produženje cjevovoda Pecinov breg – Latišće.

2. Vijeće Mjesnog odbora predlaže sazivanje komisijskog očevida na kojem bi se našlo rješenje vezano uz spoj cjevovoda Pecinov breg – Latišće.

3. Ovaj se zaključak dostavlja Vijeću Gradske četvrti Brezovica na postupanje. 

Ad. 4. – Zahtjevi građana, problematika

Marijan Hrgović otvara četvrtu točku dnevnoga reda, informirao je članove Vijeća da mu je putem maila i telefonskim pozivima pristiglo nekoliko upita i zahtjeva od strane mještana Dragonošca a problematika je vezana uz komunalno redarstvo, udarne rupe, javnu rasvjetu, prekope i prometnu problematiku. Obzirom da upita ima puno predložio je da ih se grupira po vrsti problema. Otvorio je raspravu u kojoj su sudjelovali svi članovi Vijeća Mjesnog odbora. 
Vezano uz prometnu problematiku na križanju ulica Havidići i Gornjodragonoška potrebno je postavljanje prometnog ogledala iscrtavanja smjera na cesti te utvrditi kako bi se promet kod zavoja i križanja izveo da bude sigurniji za vozila i pješake. Na križanju ulica Pučki i Gornjodragonoška traži se prometno rješenje u vidu postave prometnog ogledala. Zatraženo je saniranje prekopa i udarnih rupa u ulicama: Gornjodragonoška I. odvojak, Pučki, Pri žednjaku, Pučki II. odvojak i Pod Goljakom. Zatraženo je da se u ulici Pučki pokosi trava uz cestu i orežu grane i grmlje koje ulazi u prostor prometnice. Isti takav problem postoji u ulicama Đurakov breg, Donjodragonoška cesta od ulice Pod goljakom do Gornjodragonoške ceste.   
Marijan Hrgović, zatvara raspravu, zatražio je da se svi navedeni zahtjevi upute nadležnim uredima na rješavanje. 

Ad. 5. - Obavijesti, pitanja i prijedlozi

	Marijan Hrgović otvara petu točku dnevnoga reda i otvara raspravu.
Stjepan Cerovski, vezano uz problem ograde kod Maje Šebek i Mjesnog odbora predložio je da se na objekt Mjesnog odbora postavi videonadzor koji se trenutno nalazi na objektu područne škole koja zbog potresa nije u funkciji.
Janko Horvat zatražio je nasipavanje puta u dužini od cca 100 metara (Babina gorica).
Marijan Hrgović, obzirom da više nije bilo pitanja zatvara točku dnevnoga reda i zaključuje sjednicu.   


Sjednica je završila u 20,35 sati. 

KLASA: 026-02/21-002/1466
URBROJ: 251-06-11-803-21-2

